b'\n_START_ARTICLE_\nApolonija\n_START_SECTION_\nIzvor imena\n_START_PARAGRAPH_\nIme Apolonija izhaja iz latinskega imena Apollonia, ki je \xc5\xbeenska oblika latinskega mo\xc5\xa1kega imena Apollonius, gr\xc5\xa1ko \xce\x91\xcf\x80o\xce\xbb\xce\xbb\xcf\x89\xce\xbd\xce\xb9o\xcf\x82 (Apollonios) v pomenu\xc2\xa0\xc2\xbbApolonov, posve\xc4\x8den Apolonu\xc2\xab. Apolon je bil v gr\xc5\xa1ki mitologiji Zevsev sin in bog svetlobe, pomladi, moralne \xc4\x8disto\xc4\x8de ter glasbe. V Rimu je \xc5\xbee v najstarej\xc5\xa1em \xc4\x8dasu obstajalo osebno ime Aplonius, Apolonius, ki izhaja po vsej verjetnosti iz etru\xc5\xa1\xc4\x8danskega rodovnega imena Apulni. Latinski imeni Apollonius in Apollonia naj bi torej nastali po kasnej\xc5\xa1em gr\xc5\xa1kem vplivu.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Apolonija: 405.\n_START_SECTION_\nOsebni praznik\n_START_PARAGRAPH_\nV koledarju je ime Apolonija zapisano 9. februarja (Apolonija, devica in mu\xc4\x8denka, \xe2\x80\xa0 9. feb. 249).'